เย้ๆ ในที่สุดวันนี้นายลักกี้ก็ได้รับโบนัสอย่างคนอื่นเค้าบ้างซักที แม้ว่ามันจะไม่มากอย่างที่คิด แต่ก็ดีที่ได้มันมา แบบนี้มันต้องฉลองซักหน่อย 555+
ในวันนี้นายลักกี้จะพาเพื่อนๆไปชิมร้านอาหารซีฟู๊ดร้านหนึ่งย่านบางขุนเทียน ที่นายลักกี้ไปชิมและติดใจในรสชาติครับ
และร้านอาหารซีฟู๊ดที่นายลักกี้จะพาไปชิมในวันนี้คือ

ร้าน เรืองฤทธิ์ ซีฟู๊ด ครับ ^^

ที่ตั้ง : ร้านซีฟู๊ดร้านแรก ริมถนนบางขุนเทียน
การเดินทาง : หากมาจากเส้นพระราม 2 ขับเลย Central พระราม 2 ไปแล้วชิดซ้าย ขับไปเรื่อยๆจะเห็นป้ายเลี้ยวซ้ายไปบางขุนเทียน (ตรงสะพาน) เลี้ยวเข้าไป ขับไปตามทางเรื่อยๆ ประมาณ 4-5 กม.จะเห็นร้านอยู่ทางด้านขวามือ

ร้าน เรืองฤทธิ์ ซีฟู๊ด เรียได้ว่าเป็นร้านอาหารร้านแรกที่เราจะพบเจอบนถนนเส้นบางขุนเทียนเลยทีเดียว โดยร้านจะอยู่ทางด้านขวา สังเกตได้ง่าย
บรรยากาศร้านจะเป็นเรือยไม้ใหญ่ รองรับลูกค้าได้เยอะ โต๊ะอาหารจะมีทั้งแบบสี่เหลี่ยมและแบบกลม สามารถเลือกนั่งได้
ที่นั่งฝั่งริมๆจะมีบึงเล็กๆ ให้ชม และสามารถรับลมธรรมชาติจากตรงนั้นได้เป็นอย่างดี

เมนูอาหารของทางร้าน ก็จะเป็นเหมือนๆกับร้านอาหารซีฟู๊ตทั่วๆไป โดยทางร้านมีจานเอกที่แนะนำคือ ปลากระพงทอดราดน้ำปลาครับ
เมนูอาหารของทางร้าน จะอยู่ที่ 100up เกือบทุกรายการ เช่น ปลากระพงทอดราดน้ำปลา ราคาจะอยู่ที่ 400 บาท หรือปลาหมึกไข่นึ่งมะนาวจะอยู่ที่ราคา 250 บาท เป็นต้น

สำหรับในวันนี้ผมสั่ง
1. ปลากระพงทอดราดน้ำปลา ซึ่งเป็นจานพระเอกของทางร้าน ราคาสูงใช้ได้ แต่รสชาติก็อร่อยสมราคาเลย เนื้อปลาสด ตัวใหญ่ ทอดมาได้ร้อนๆ น้ำปลาที่ราดรสก็อร่อยมากๆครับ
2. ปลาหมึกไข่นึ่งมะนาว รสชาติน้ำซุปอร่อย มีรสเปรี๊ยวๆเผ็ดกำลังพอดี ปลาหมึกชิ้นใหญ่มีความเหนียวนุ่ม ทานง่ายมากๆครับ
3. หอยตลับผัดพริกเผา ผัดได้ดี รสน้ำพริกเด่นมากครับ ไม่เข้มจนเกินไป ให้รสชาติที่ดี กินกับข้าวอร่อยครับ
4. กุ้งชุบแป้งทอด เป็นกุ้งตัวขนาดธรรมดา มาชุปแป้งคลุกเกร็ดขนมปังทอด รสชาติอร่อยตามมาตรฐานครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = รสชาติอาหารอร่อยครับ เคยไปกินร้านอาหารในแถบบางขุนเทียนประมาณ 3 ร้าน ร้านนี้ปลากระพงอร่อยที่สุดเลยครับ
บรรยากาศ : 4 = บรรยากาศร่มลื่น ชิวๆ นั่งสบาย รับลมธรรมชาติไปกินไป
บริการ : 3.5 = บริการได้ตามมาตรฐาน บริการเติมน้ำให้ตลอดเลย
ราคา : 4 = ราคาก็สมเหตุสมผลกับสถานที่และปริมาณครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 25 / 02 / 55

มาดูรูปกันดีกว่าครับ